Måtte synge uten musikk - fikk ny sjanse
Da The Canoes skulle fremføre «Seemed like a good idea» mistet de musikken mot slutten av sangen. Det samme skjedde under generalprøven. - Det er jo ikke sånn det skal være hvis de kommer til finalen, men nå skal alt være i orden så da kommer låta en gang til, sa programleder Marte Stokstad fra scenen. Dermed fikk The Canoes fremføre låta en gang til for Florø-publikummet. Begge gangene til vill jubel fra salen. GI DIN DOM: Kast terning på deltakerne her! The Canoes var nest sist ut på scenen under kveldens fjerde og siste MGP-finale. - Det var en teknisk lydfeil som gjorde at vi måtte stoppe og gjøre det om igjen, sier produsent for delfinalearrangementene Dag Hvaring til VG. Det er Arne Hovda, Erik Norvald Røe, Christopher Barron Gross og Hans Petter Aaserud som er tekstforfattere og komponister for låta. VGs musikkekspert Stein Østbø mener imidlertid det ikke er ødeleggende for The Canoes at de måtte synge to ganger under delfinalen. - Det er selvsagt beklagelig at sånt skjer, men i dette tilfellet er jo faktisk låten best - eller likelydende - a cappella, sier han.
The Canoes mistet musikken under siste del av sangen. Derfor fikk de synge en gang til på delfinalen i Florø.